Նրա խոսքով՝ ՀՔԾ-ն այդ հարցի շուրջ ամբողջ ծավալով խոսում է, թեև դա նույնպես նախնական քննության տվյալ է, իսկ այլ հարցի վերաբերյալ ինֆորմացիա չի տրամադրում: «Հարցերին, որոնց պատասխանելն անցանկալի է, ասում են՝ նպատակահարմար չեն գտնում պատասխանել: Օրինակ` երբ Սասուն Խաչատրյանից լրագրողները հետաքրքրվում էին, թե Քոչարյանի տանն ու գրասենյակում խուզարկության արդյունքում ինչ-որ բան հայտնաբերվե՞լ է, թե՞ ոչ, այդ պատասխանը տվեց: Նախաքննության գաղտնիությունը, տվյալ գործի հետ կապված, ընդամենը պաշտպանիչ շղարշ է ՀՔԾ-ի համար՝ թաքցնելու այն բոլոր ոչ իրավաչափ գործողությունները, որոնք կատարվել են մինչ օրս: Խոսքը վերաբերում է խուզարկություններին և այլ դատավարական գործողությունների»,- ասաց փաստաբանը: